CELEX: 62010TN0347
Language: et
Date: 2010-08-27 00:00:00
Title: Kohtuasi T-347/10: 27. augustil 2010 esitatud hagi — Adelholzener Alpenquellen versus Siseturu Ühtlustamise Amet (kolme mäetipu reljeefse kujutisega pudeli kuju)

23.10.2010   
            
            
               ET
            
            
               Euroopa Liidu Teataja
            
            
               C 288/52
            
         
      27. augustil 2010 esitatud hagi — Adelholzener Alpenquellen versus Siseturu Ühtlustamise Amet (kolme mäetipu reljeefse kujutisega pudeli kuju)
      (Kohtuasi T-347/10)
      ()
      (2010/C 288/96)
      Kohtumenetluse keel: saksa
      
         Pooled
      
      
         Hageja: Adelholzener Alpenquellen GmbH (Siegsdorf, Saksamaa) (esindaja: advokaat O. Rauscher)
      
         Kostja: Siseturu Ühtlustamise Amet (kaubamärgid ja tööstusdisainilahendused)
      
         Hageja nõuded
      
      
                  —
               
               
                  Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 9. juuni 2010. aasta otsus asjas R 1516/2009-1;
               
            
                  —
               
               
                  mõista kohtukulud välja Siseturu Ühtlustamise Ametilt (kaubamärgid ja tööstusdisainilahendused).
               
            
         Väited ja peamised argumendid
      
      
         Asjaomane ühenduse kaubamärk: kolme mäetipu reljeefse kujutisega pudeli kujuline ruumiline kaubamärk kaupadele klassis 32.
      
         Kontrollija otsus: taotlus lükati tagasi.
      
         Apellatsioonikoja otsus: kaebus jäeti rahuldamata.
      
         Väited: Määruse (EÜ) nr 207/2009 (1) artikli 7 lõike 1 punkti b rikkumine, kuna asjaomane kaubamärk on eristatav, ja määruse (EÜ) nr 207/2009 artikli 37 lõike 2 rikkumine, kuna apellatsioonikoda ei oleks tohtinud oma otsuses tugineda loobumisklausli puudumisele, ja määruse (EÜ) nr 207/2009 artikli 75 teise lause rikkumine, kuna hagejal ei olnud võimalik väljendada oma seisukohta teatud kujutiste osas, millele otsuses tuginetakse.
      
         (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT 2009, L 78, lk 1).